GiliGold/VAD_KnessetCorpus huggingface dataset:
שרית גולדשטיין: יכול להיות שהאידיאל הוא שבארץ ישראל לא יהיה ליווי, אבל כשלוקחים מקום שהיה שומם, בשומם אני מתכוונת חסר נוכחות משמעותית במשך 40 שנה, אי אפשר לצפות שבשנייה אחת תחזור הנוכחות ותחזור ההרתעה, צריך להתחיל מאיפה שהוא.
שרית גולדשטיין: יש תכניות לכל האזור הזה שהן גם תכניות תיירותיות.
שרית גולדשטיין: אז היום יש שם את הנוכחות של משרד הבינוי והשיכון, יש שם נוכחות משטרתית שתתוגבר באמצעות עזרה ומעורבות של מנכ"ל משרד הממשלה דאז, אייל גבאי, והמנכ"ל הנוכחי, בסיוע אדיר של יעקב גנות, שממש ממש דחף להקים את נקודת המשטרה בהר הזיתים, כי ברור לנו שנוכחות בשטח - אין לה תחליף.
שרית גולדשטיין: עם הזמן, ככל שהביטחון יעלה, כשתהיה תאורה, כשהקברים ישוקמו, כשאנשים יוכלו להגיע לשם ולראות, דרך אגב לא רק את קברי יקיריהם, קבורים שם גדולים בהיסטוריה היהודית, אם זה ברמה הדתית ואם זה מנהיגים ואנשי רוח, ברגע שיגיעו לשם אנשים, כשתהיה נוכחות, הביטחון יעלה.
שרית גולדשטיין: ברגע שיגיעו לשם גם תיירים---
יעקב כץ: מתי ראש הממשלה עלה בפעם האחרונה להר הזיתים?
דני דנון: היום הוא יגיע לשם.
דני דנון: כל שנה הוא---
יעקב כץ: היום?
יעקב כץ: אחרי שהחבר שלו מלקולם חטף אבנים, אז הוא בא לראות, הוא בטח גם רוצה לקחת איתו כמה אבנים לאובמה.
דני דנון: יש אזכרה לראש הממשלה מנחם בגין, חבר הכנסת כץ, כל שנה, ומציינים 20 שנה וזה יוצא היום, וכל שנה אנחנו מגיעים, אבל היום יש ביטחון.
יעקב כץ: You should not hide, the problem is the prime-minister, you know that.
אברהם מיכאלי: זה המזל שלכם שמנחם בגין קבור שם, אחרת לא הייתם מגיעים לשם.
דני דנון: רציתי לשאול שאלה לגבי הכביש הפנימי, הוא נסגר לתנועה?
שרית גולדשטיין: על איזה כביש אנחנו מדברים?
דני דנון: יש תנועה של פלשתינים שעוברים בחלק המזרחי של ההר.
שרית גולדשטיין: אתה מדבר על השביל של הקדרון?
אברהם מיכאלי: לא קדרון, יש שביל שעולה עד הר הצופים למעלה, יש שביל שהוא לא שביל.
אברהם מיכאלי: החלק העליון של הר הצופים.
שרית גולדשטיין: לא, עד כמה שידוע לי, היום נוסעים בו רכבים.
דני דנון: הוא עדיין פתוח?
שרית גולדשטיין: אנחנו נסענו בו, היינו בסיור עם החבר'ה של---
דני דנון: אתה יכול להראות לנו את הכביש הזה?
שרית גולדשטיין: הכביש שיורד מראס אל עמוד ל---
דני דנון: יש כביש שנוסעים ושם זו אחת הסיבות שזה נהפך לציר תחבורה.
דני דנון: אייב, תראה לנו את זה.
דני דנון: I want you to show us the road.
אברהם לובינסקי: This is the road that they use a highway to get to this area over here.
אברהם לובינסקי: So we were talking about putting a gate up over here to shut this down so this is not a highway; this is number one.
אברהם לובינסקי: And I know that they closed up some of the area over here, but they keep opening it up again.
אברהם לובינסקי: The Arabs use this - - -
דני דנון: No, but what's the road to get to the top, to the Seven Arches?
אברהם לובינסקי: To the Seven Arches you have to go, I'm going to speak about that when, I'm going to explain.
דני דנון: Well, that's what is it?
אברהם לובינסקי: Well, the Seven Arches, you've got to come around.
דני דנון: No, but the problem is with this road.
אברהם לובינסקי: Yes, The problem is that a big part of the desecration is in this area.
אברהם לובינסקי: And the ones that are desecrating in this area are the Arabs that come from this area over here.
אברהם לובינסקי: So a lot of the traffic is going into this area.
אברהם לובינסקי: So if this was sealed off, then, and they can come around.
אברהם לובינסקי: There's no reason, this is the only cemetery in the world that has a highway going through it; there isn't another one in the world.
אברהם לובינסקי: So if this was sealed off, we'd seal this off.
אברהם לובינסקי: We were speaking of some kind of compromise to seal it up over here.
אברהם לובינסקי: I deal with Elad and Sarit
דני דנון: שרית, את מכירה את הכביש?
שרית גולדשטיין: אני מכירה את הנושא הזה, אני אעדיף שאלעד יתייחס לזה, כי הוא יודע את הפרטים טוב יותר, אני יודעת שזה בדיונים עם העירייה.
שרית גולדשטיין: אני גם אומר עוד דבר, כפי שהאידיאל שלנו שלא יהיה ליווי במקומות מהסוג הזה, מי שרוצה לחלל ולזרוק אבן, שער לא יעצור אותו, הוא יקפוץ מעל השער והוא יעבור מתחתיו והוא ישבור את השער.
דני דנון: לא, אבל זה בית קברות, למה נוסעים שם אנשים וזורקים ומשליכים פסולת?
שרית גולדשטיין: אני לא אומרת שאנחנו מתעלמים מהנושא הזה---
דני דנון: בסמכותו של מי לסגור את הכביש?
שרית גולדשטיין: עיריית ירושלים.
דני דנון: אלעד, אתה רוצה להרחיב בנושא של הכביש קודם?
אלעד קנדל: השביל הזה שמדובר עליו, לא עוברים בו רכבים.
אלעד קנדל: בעבר היו נוסעים בו טרקטורונים וכל מיני דברים כאלה, את זה מנענו, זה לא מתאפשר כיום.
אלעד קנדל: מה שכן, יש שם טראפיק של אנשים שעוברים שם, לפעמים גם חמורים, גם את התופעה הזאת אנחנו מנסים בעזרת העירייה.
אלעד קנדל: ..
אלעד קנדל: התוקף של העירייה זה לסגור את השער או לא.
אלעד קנדל: אני יכול להגיד שבעבר ניסינו לסגור את השער הזה מספר פעמים ופרצו אותו.
אלעד קנדל: נכון להיום המדיניות של העירייה זה לא לסגור את זה, מכיוון שכל עוד ההליכה שם היא של אנשים ברגל ולא של דברים אחרים, הגיעו למסקנה שזה הדבר הנכון, על מנת למנוע אנטגוניזם.
אלעד קנדל: יש דעות לכאן ולכאן, אבל הייתי רוצה ברשותך להתייחס---
דני דנון: כן, בקצרה.
אלעד קנדל: כמו ששרית אמרה, במסגרת תכנית אגן העיר העתיקה, שהרשות לפיתוח ירושלים מנהלת, הושקעו עד היום בהר הזיתים כ-90 מיליון שקלים בתכנית הנוכחית.
אלעד קנדל: אנחנו כיום מכינים תכנית המשך לאגן, שאנחנו מקווים שביום ירושלים תוצג לממשלה ובה תהיה התייחסות באותה מידה נרחבת לסיפור של הר הזיתים.
אלעד קנדל: נכון להיום, מתוך 137 מצלמות 90 מצלמות כבר עובדות ואנחנו מקווים שעד סוף החודש, חודש מהיום, שלושה שבועות מהיום, 30 מצלמות נוספות יותקנו, כך שאנחנו נגיע למסה העיקרית בתכנית הנוכחית.
אלעד קנדל: במסגרת המצלמות האלה, לא יודע מה יש/אין ברמב"ם, נעשו לא מעט מעצרים ואנחנו רואים ירידה משמעותית בהיקף של ונדליזם בעקבות המצלמות.
אלעד קנדל: בנוסף יש את העניין של הסיורים.
אלעד קנדל: יש את נקודת המשטרה שנציג המשטרה דיבר עליה, בתכנית ההמשך אנחנו מתכננים משטרה קבועה, לא במבנים יבילים, כרגע אנחנו נמצאים בשלב של היתרים לאותה משטרה קבועה שתהיה שם.
אלעד קנדל: אנחנו משקיעים שם המון המון משאבים, נכון שזה רחוק מלהיות מושלם, אבל גם בתחושה של האנשים, אנחנו בקשר עם כל חברות הקדישא, וגם מהנתונים של המשטרה וגם מהנתונים של משרד השיכון בהחלט ניתן לראות שיש ירידה, שהיא בהחלט לא מספקת.
אלעד קנדל: הדבר שמעיד על זה יותר מהכול זה התלונות שאנחנו שומעים פה, אם עד היום אנשים---
דני דנון: מי השר האמון היום?
דני דנון: אחת הבעיות שלי יש שאם עכשיו אני רוצה לדבר עם שר עוד שעה, אני צריך לדבר עם ארבעה שרים.
אלעד קנדל: אתה לא צריך לדבר עם ארבעה שרים, אנחנו מרכזים ברשות לפיתוח ירושלים את התכנית לגבי הר הזיתים, קיבלנו מנדט מממשלת ישראל.
אלעד קנדל: אנחנו בקשר עם השר לביטחון פנים באותם עניינים שרלוונטיים לו, עם שר הדתות בדברים שרלוונטיים לו, לדברים של חברות הקדישא.
אלעד קנדל: אני אומר שעצם העובדה שיש תלונות בזמן האחרון והנושא של הר הזיתים נהיה אישיו, זה בגלל זה שהתחילו אנשים להגיע, מה שפעם לא קרה.
אלעד קנדל: לפני שלוש, ארבע וחמש שנים התלונות היו הרבה יותר מועטות כי מספר האנשים היה הרבה יותר קטן.
אלעד קנדל: נכון להיום מגיעים מאות, לפעמים אלפים ולפעמים עשרות אלפי אנשים להר הזיתים וזה כשלעצמו מוכיח שיש תנועה להר הזיתים, מה שלא היה לפני חמש שנים.
דני דנון: מר מאיר אינדור, בבקשה.
מאיר אינדור: אני מדבר פה בשני כובעים, אחד, הכובע הפרטי שלנו כנפגעים בעצמנו, הזוג אינדור, והכובע השני, ארגון נפגעי הטרור, אבל התבקשתי על ידי גורמי ההתיישבות, אני מדבר על האנשים בשטח, לייצג אותם, כי לא נוח להם להיות פה ואני גם להם לפה.
מאיר אינדור: בהושענא רבא לפני שנה ורבע אני וזוגתי שתחיה, בת שבע, הלכנו להתפלל במניין ותיקים מעל ההר בתצפית גנדי.
מאיר אינדור: בשלב מסוים נהיה קר שם, היא ביקשה ממני שאת המוסף נתפלל בבית.
מאיר אינדור: ב-20 לשמונה, אני זוכר את זה כי באותה דקה ברדיו דיבר חבר הכנסת מאיר שטרית על האפשרות לעשות שלום.
מאיר אינדור: ליד בית הספר, אחרי בית הדגל, כמו פיצוץ עז בתוך המכונית, זוגתי התחילה לצעוק, אני כן זיהיתי אותם בהתארגנות עם ידיים מאחורה.
מאיר אינדור: ידיים מאחורה, פירושו של דבר שהם מכינים משהו.
מאיר אינדור: אחרי זה עוד אבנים ואנחנו לכודים בתוך שיירה של עשרות מכוניות ערביות כשעושים בנו לינץ' לכל דבר.
מאיר אינדור: אשתי היא הנהגת וכושר התמרון הוא מאוד מוגבל שם ואנחנו ממש לכודים.
מאיר אינדור: אבן נוספת פוגעת בראשי פה ועושה חתך.
מאיר אינדור: זו פעם שלישית שאני נפצע, וזאת הפעם, למרות שבפעמים הקודמות זה היה מרימון ומדקירה, היא המבזה ביותר.
מאיר אינדור: מפני שזה היה אל"ף, ליד אשתי, בצורה שאני לא יכול להתגונן, כל גבר פה רוצה לגונן על רעייתו, וגם כמו איזה שהן תרנגולות שזורקים עליהם אבנים.
מאיר אינדור: אני כעת בא מדרום הר חברון, אני חש מאז שאני נוסע כפגוע טראומה מאבנים, למרות שזרקו עליי אבנים, אבל זו חוויה שאתה עובר אותה ואתה לא יכול לשכוח אותה.
מאיר אינדור: חברים יקרים, התקשרנו למשטרה, הגיע שוטר, נכנס לחדר המיון, מי זה פה מאיר?
מאיר אינדור: 'הכול בסדר?' אני אומר 'לא', 'תגיע לתחנת המשטרה', 'איפה תחנת המשטרה?
מאיר אינדור: ' 'מול שער שכם, תחנת שלם', 'איפה תחנת שלם, אדוני?
מאיר אינדור: ' אתה עומד לשמוע דברי תקיפה, זה לא אליך, זה למערכת, כל מה שאני זורק כבליסטראות קח אותם כתחמושת שתוכל להעצים, גם גברתי, נציגת משרד ראש הממשלה ומשרד השיכון.
מאיר אינדור: אנחנו חיים במשטר דמוקרטי, דיון כזה ודיונים קודמים שנערכו פה, הם רק מפרים את החשיבה ונותנים תמריץ לאנשים שלא יכולים לפעול ברמה הפוליטית לפעול אל מול הרמה הפוליטית.
מאיר אינדור: 'איפה תחנת המשטרה?
מאיר אינדור: ' 'מול שער שכם'.
מאיר אינדור: מול שער שכם שאני אבוא?
מאיר אינדור: איך אני אגיע לשם?
מאיר אינדור: אני צריך גם נשק.
מאיר אינדור: מזל ששמי ידוע קצת והבת שלי עיתונאית, אז הגיע אחרי כן שוטר נוסף, אומר, 'אה, אתה אבא של העיתונאית?
מאיר אינדור: ' 'כן', 'מה העניינים?', אחרי כן, כיוון שכבר המקרה מפורסם, התפרסם שלכדו את הפוגעים.
מאיר אינדור: דובר המשטרה סיפר כך.
מאיר אינדור: אבל לי נודע אחרי כן ששחררו אותם.
מאיר אינדור: למה שחררו?
מאיר אינדור: כי, הסביר לי אחד החוקרים, הם עומדים יפה בחקירה, הם מתודרכים, ולמה נהלי החקירה הם כאלה שלא עושים נהלי טרור?
מאיר אינדור: 'כי זה לא מוגדר טרור, מר אינדור'.
מאיר אינדור: זה איננו טרור, אז אני חוזר למאבק שניהלנו כנפגעי הטרור ב-89', כשהלכנו לבתי הקונגרס להסביר ש-stone do heart.
דני דנון: מאיר, אני רוצה למקד אותך בנושא מה צריך לעשות היום בהר.
יעקב כץ: הוא אומר לך, קודם כל להפוך את זה שזה טרור.
מאיר אינדור: תן לי.
מאיר אינדור: אם לא תהיה על לוח הזמנים---
דני דנון: אני חייב להיות על לוח הזמנים.
מאיר אינדור: אני נותן פה תובנות, אני עכשיו ועדת החקירה שלך.
מאיר אינדור: כיוון שכך הקמנו סוג מסוים של ועדת חקירה.
מאיר אינדור: הנה הנתונים, הפכתי להיות כותל מזרח, אמרתי, אולי הייתי צריך לרדת מהמכונית?
מאיר אינדור: טוב שלא ירדת, אומר לי קצין משטרה, היית נדקר כמו ברדוביץ מבית שמש שעד היום הוא בהלם קרב.
מאיר אינדור: לפני עשרה ימים מישהו נפטר..., הלך על ההר, התקשר למתי דן, אמר 'מתי, אפשר לנסוע?
מאיר אינדור: ' אומר לו 'תשמע, אני אבדוק', אחרי חצי שעה הוא מספר לו, 'אין לך מה לדאוג, אני בבית חולים'.
מאיר אינדור: אהוד ברזילי, כולם מכירים אותו, הרב ברזילי, ההלוויה שלו לוותה בזריקות אבנים.
מאיר אינדור: כשאנחנו ליווינו אותו ליפו, זאת אשתי, אגב, היא נושאת הטראומה ממש, מאז אנחנו סוחבים את זה.
מאיר אינדור: כלומר הסיפור של זריקות האבנים הוא דבר מתמשך וזה צריך להיות אפס זריקות אבנים.
יעקב כץ: הוא טרור, תגיד 'הוא טרור'.
מאיר אינדור: זה טרור וצריך להיות אפס טרור.
יעקב כץ: תשאל אותו מה צריך לעשות.
מאיר אינדור: עכשיו אני אומר לכם, רבותיי, כל הנוכחים פה, את הנקודות שאותן אני מציע לבצע מתוך בדיקת העניין; אל"ף, הקמנו ועדה שבראשה עומד חבר של חבר הכנסת כץ, תת אלוף אמציה (פאצי) חן, לוחם מהולל שלחם בטרור ברצועה, ועדה חיצונית של אלמגור, אליה הצטרף גם אלוף משנה גבע רם, בימים האחרונים קיבלתי הודעה מחבר הכנסת תת אלוף אריה אלדד, גם הוא יהיה בוועדת ההיגוי, וחבר הכנסת אורי אריאל, אלוף משנה משה פלד.
מאיר אינדור: הוועדה הזאת תקים משמר אזרחי בהתאם, אדוני קצין המשטרה המכובד, ניצב משנה, בהתאם להחלטה של שר המשטרה, שענה להחלטה של ועדת הפנים שממליצים להקים משמר אזרחי על ההר.
מאיר אינדור: מה יעשה המשמר האזרחי?
מאיר אינדור: שתי נקודות שאני ממליץ עליהן, אל"ף, תוספת כוח אדם, בכפוף ומתואם איתכם, אל תפחד, זאת לא מיליציה.
מאיר אינדור: בי"ת, עכשיו יהיה יותר קל, תהיה נקודת משטרה, זה יהיה משמר קהילתי, גם לקהילת המתים וקהילת הבאים, גם היא קהילה, לא?
מאיר אינדור: לא רק רמות היא קהילה.
מאיר אינדור: הדבר השני, זה יפרה, זו תהיה יחידת ה-101 שלכם.
מאיר אינדור: בהמרצת השוטרים ובהרמה.
מאיר אינדור: 101, למי שלא יודע, הרימה את רמת הצנחנים.
מאיר אינדור: תן לי, אני הכנתי פה, אני באתי מדרום חברון לדיון הזה.
דני דנון: אני מעריך ומכבד, זו לא פעם ראשונה ולא אחרונה, ויש פה עוד הרבה דוברים שהגיעו עוד יותר רחוק.
מאיר אינדור: כצל'ה, אתה מוכן להגן עליי?
מאיר אינדור: אני רוצה לדבר על העניין של שינוי הנורמות המשפטיות.
מאיר אינדור: לא יכול להיות שילדים שנעצרים ונערים שנעצרים משתחררים מפני שהדברים לא מוגדרים עדיין כמו שנעשים ביהודה ושומרון.
מאיר אינדור: אני מציע להעביר את כל הנושא של חקירות לשב"כ, טרור זה טרור.
מאיר אינדור: דבר אחרון, ההסתכלות של כל המערכת היא עצימות נמוכה.
מאיר אינדור: אני בא לקצין משטרה, אני שואל אותו, 'תגיד לי, למה אין פה שוטרים על הציר?
מאיר אינדור: איך זה קרה?
מאיר אינדור: ' הוא אומר לי, 'מה אתה רוצה שהשוטרים יעשו?' אמרתי 'יהיו נוכחים', 'אז יזרקו עליהם אבנים'.
מאיר אינדור: תודה רבה, שיהיה חיכוך.
מאיר אינדור: מה?
מאיר אינדור: לא, אנחנו לא רוצים חיכוך.
מאיר אינדור: אני מציע להתחכך איתם.
מאיר אינדור: בצבא למדנו, זה נקרא פטרול אלים.
מאיר אינדור: תפקידו של פטרול אלים לייצר חיכוך ולא לפחד, כי מי שזורק עליך אבן צריך להיות במצב של חיכוך מתמיד עם החוק והחוק איננו נמצא היום ולא צריך להמתין לתחנת המשטרה שתוקם.
דני דנון: תודה רבה, מר אינדור.
מאיר אינדור: דני, הסיפור האחרון, שני משפטים.
דני דנון: לא, אני לא מאפשר לך.
דני דנון: מאיר, יש פה אורחים שצריכים גם להתבטא.
מאיר אינדור: אני רק אדבר על המצלמות.